Vestfold
Vestfold (norv.: Vestfold fylke) je jedan od 19 okruga Norveške. Nalazi se na krajnjem jugu države i graniči s okrugom Buskerud na sjeveru i okrugom Telemark na zapadu. Okrug se prostire na površini od 2.225 km2 i čini samo 0,71% ukupne kopnene teritorije Norveške. Prema procjeni iz 2014. u okrugu je živjelo 240.398 stanovnika što predstavlja 4,78% ukupnog stanovništva Norveške. Drugi je površinski najmani okrug (poslije Osla) i 10. po broju stanovnika, sa gustoćom od 102 stanovnika po km2. Glavni grad okruga je Tønsberg dok je najveći grad Sandefjord.